उपन्यास में आपने हमेशा की तरह इमानदारी बरती, हर सुराग को ज्यों का त्यों पाठकों के सामने रखा और ये हम पाठकों के लिए दिमागी खेल था कि हम कातिल को पकड़ कर दिखाएं । लेकिन इस बार कातिल को पकड़ना ज्यादा मुश्किल नहीं था । पेज 279 पर जो टेबल दर्ज है उसके मुताबिक या कियारा सोबती झूठ बोल रही थी या देवीना महाजन । सुनील जिस मुसीबतजदा हसीना का साथ देता है वो हमेशा बेगुनाह पायी जाती है, इस लिहाज से देवीना कातिल हो सकती थी । अब सवाल है कि देवीना और कियारा में से किसने झूठ बोला और क्यों? 9:40 पर देवीना ने लाश देखी थी और 9:50 पर कियारा ने मकतूल को मरते देखा था और उसकी डाईंग डिक्लेरेशन सुनी थी । लिहाजा दोनों सच बोलती नहीं हो सकती थीं ।